ભણેલા અને બેકાર ગ્રામ્ય યુવાનોને આ ઉદ્દેશ માટે મા ફાઉન્ડેશન દ્વારા પસંદ કરીને તાલીમ આપીને સમર્થ બનાવવામાં આવે છે. અંગ્રેજીભાષા અને IT થી લઈને વ્યક્તિત્વ વિકાસ, સંચાલન કૌશલ્ય અને સોફ્ટ સ્કિલ જેવા તમામ વિષયોનું કેંદ્રિત શિક્ષણ આ ગ્રામ્ય યુવાનોને શિક્ષણ સહાયકમાં પરિવર્તિત કરવામાં મદદ કરે છે. દરેક શૈક્ષણિક સહાયકને તાલીમ પહેલાંની અને તાલીમ પછીની કસોટી દ્વારા કાળજીપૂર્વક પસંદ કરવામાં આવે છે. તેઓના કૌશલ્ય, જ્ઞાન અને શિક્ષણ પ્રત્યેની અભિરૂચિની તેમને નોકરી આપતા પહેલા ધ્યાનપૂર્વક આકારણી કરવામાં આવે છે.પછી તેઓને વલસાડ જિલ્લાની ગ્રામ્ય શાળાઓમાં એજ્યુકેશન ઓફિસર તરીકે વિકસિત કરાય છે. મા ફાઉન્ડેશનની પ્રાદેશિક ઑફિસમાં તેઓને દર અઠવાડીયે અને વેકેશનમાં જ્ઞાનવર્ધક તાલીમ આપવામાં આવે છે. આ શિક્ષણ સહાયકો જે તે શાળામાં અપાતા શિક્ષણની ગુણવત્તા સુધારણામાં ઉદ્દીપકની જેમ કાર્ય કરે છે અને દરેક શાળાને આદર્શ શાળામાં રૂપાંતરિત કરવા પ્રયત્ન કરે છે.